অ্যান্টিবডি
বি-কোষগুলি অভিযোজনশীল অনাক্রম্যতন্ত্রের অংশ। বি-কোষ এবং অ্যান্টিবডি বা প্রতিবস্তুগুলি একত্রে অনাক্রম্যতা বা রোগ প্রতিরোধের সবচেয়ে গুরুত্বপূর্ণ কাজগুলির একটি সম্পাদন করে থাকে: তারা দেহে অনুপ্রবেশকারী কোনও প্রতি-উদ্দীপককে শনাক্ত করে ও বিপুল সংখ্যক প্রতিরক্ষামূলক প্রোটিন উৎপাদন করে। প্রতিবস্তুগুলির ভৌত রূপ দুই ধরনের হয়। রক্তে দ্রাব্য প্রতিবস্তুগুলি বি-কোষ থেকে ক্ষরিত হয়ে রক্ত ও কলারসের মাধ্যমে দেহের সর্বত্র চষে বেড়িয়ে ঐ প্রতি-উদ্দীপকটির সমস্ত চিহ্ন দেহ থেকে মুছে ফেলে।
সংক্রমণ নিয়ন্ত্রণ
কিছু কিছু ক্ষেত্রে যেখানে টিকাকরণ করা সম্ভব নয়, সেখানে ব্যাধি-প্রকাশ পরবর্তী চিকিৎসা সাহায্যে মারণ সংক্রামক রোগের হাত থেকে কর্মীদের রক্ষা করা হয়। যেমন, এইচআইভি – এইডস্‌ রোগের ভাইরাস জীবাণুর পরিমাণ রোগ প্রকাশ পাওয়ার চার ঘন্টার মধ্যে একধরনের অ্যান্টিবডি ইঞ্জেকশন ব্যবহার করে কমিয়ে ফেলা সম্ভব।